text: Påskesjov på Karensminde
  30 marts 2010 kl. 10.26
  Det skorter ikke på påskeaktiviteterne på Karensminde, hvor børn og deres forældre kan slå sig løs i ferien.
  Påskeæg, gæggebreve og dyrebørn. En rigtig familiedag med masser af aktiviteter, det er, hvad der venter, hvis man besøger Karensminde i Grindsted op til påske.
  Her er der mulighed for at more sig uden elektronik - man kan blandt andet lave sit eget fuglehus, gå på stylter eller køre en tur i hestevogn. Og så er der dyrebørn af den rigtig påskede slags - både lam, grise, gedekid og en enkelt kalv.
  Får man oparbejdet en god appetit under besøget, så er der også mulighed for at købe vafler og varm kakao. Det luner i en kølig påsketid.
  